น้ำมันดิบปิดบวก 86 เซนต์
น้ำมันดิบตลาดนิวยอร์ก ปิดบวก 86 เซนต์ที่ 96.02 ดอลลาร์/บาร์เรล หลังข้อมูลเศรษฐกิจสหรัฐแข็งแกร่ง
18 พ.ค. 2556

น้ำมันดิบตลาดนิวยอร์ก ปิดบวก 86 เซนต์ที่ 96.02 ดอลลาร์/บาร์เรล หลังข้อมูลเศรษฐกิจสหรัฐแข็งแกร่ง
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.เพิ่มขึ้น 86 เซนต์ หรือ 0.9% ปิดที่ 96.02 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.ค.ที่ตลาดลอนดอน เพิ่มขึ้น 84 เซนต์ หรือ 0.81% ปิดที่ 104.64 ดอลลาร์/บาร์เรล
ราคาน้ำมัน WTI ได้รับแรงหนุนหลังจากที่มีรายงานว่า ดัชนีชี้นำเศรษฐกิจเดือนเม.ย.จาก Conference Board เพิ่มขึ้น 0.6% หลังจากที่ปรับตัวลง 0.2% ในเดือนมี.ค. ซึ่งเป็นตัวเลขที่สูงกว่าคาดการณ์
นอกจากนี้ ดัชนีความเชื่อมั่นผู้บริโภคสหรัฐช่วงต้นเดือนพ.ค.จากรอยเตอร์/มหาวิทยาลัยมิชิแกน ยังพุ่งขึ้นแตะ 83.7 จากระดับ 76.4 ในเดือนเม.ย. ซึ่งเป็นสถิติที่ปรับตัวขึ้นสูงสุดในรอบเกือบ 6 ปี